## Zakon o carinskoj službi Republike Hrvatske

### NN 53/1991 (8.10.1991.), Zakon o carinskoj službi Republike Hrvatske

# SABOR REPUBLIKE HRVATSKE

Na temelju članka 89. Ustava Republike Hrvatske, a u svezi s
člancima 6. i 7. Ustavnog zakona za provedbu Ustava Republike Hrvatske,
donosim

## UKAZ

### o proglašenju Zakona o carinskoj službi Republike Hrvatske

Proglašavam Zakon o carinskoj službi Republike Hrvatske, kojeg je Sabor
Republike Hrvatske donio na sjednicama Vijeća udruženog rada 26.
lipnja 1991., Vijeća općina 26. lipnja 1991. i Društveno-političkog
vijeća 26. lipnja 1991. godine.

Klasa: 011-01/91 01/69

Urbroj:71-91-1

Zagreb, 28. lipnja 1991.

Predsjednik Republike Hrvatske

**dr. Franjo Tuđman, v r.**

---

## ZAKON

### o carinskoj službi Republike Hrvatske

I. TEMELJNE ODREDBE

Članak 1.

Ovim zakonom uređuju se organizacija i rad, dužnosti i odgovornosti
organa carinske službe te prava, obveze i odgovornosti radnika carinske
službe.

Članak 2.

Organi carinske službe izravno provode zakone, druge propise i opće
akte s područja carina, te obavljaju i druge poslove koji su određeni
tim i drugim zakonima.

Članak 3.

Rad organa carinske službe obavlja Carinska uprava Republike Hrvatske
koja je sastavni dio Ministarstva financija Republike Hrvatske, i carinarnice
kao njeni područni organi.

Članak 4.

Organizacija i rad, način ostvarivanja prava i obveza i odgovornosti
i drugi odnosi u organima carinske službe uređuju se propisima o sistemu
državne uprave, republičkoj vladi i republičkim organima
uprave ako ovim ili drugim zakonom nije određeno drukčije.

II. PODRUČJE DJELOVANJA I ORGANIZACIJA

Članak 5.

Djelokrug rada Carinske uprave Republike Hrvatske i carinarnica obuhvaća:
carinski nadzor, carinjenje robe, kontrola robe čiji je uvoz ili
izvoz posebno reguliran, devizno-valutna kontrola u međunarodnom putničkom
i pograničnom prometu s inozemstvom, sprečavanje i otkrivanje
carinskih prekršaja, kaznenih djela i privrednih prijestupa u carinskim
stvarima, vođenje prvostepenog i drugostepenog upravnog postupka i
prvostepenog prekršajnog postupka, sprečavanje i otkrivanje deviznih
prekršaja u međunarodnom putničkom i pograničnom prometu
s inozemstvom te prikupljanje, obrada i praćenje statističkih
podataka o uvozu i izvozu.

Carinska uprava Republike Hrvatske

Članak 6.

Carinska uprava Republike Hrvatske u djelokrugu rada iz članka
5. ovoga zakona obavlja naročito:

1) organizira rađ carinske službe, prati i proučava njen
razvoj i djeluje u cilju pravilnog funkcioniranja službe,

2) brine se o jednakoj primjeni carinskih i drugih propisa, koje provode
carinski organi, te nadzire rad carinarnica;

3) odlučuje o žalbama na rješenja carinarnice donesena u upravnom
postupku te rješava u prvom stupnju u upravnom postupku, kada je to zakonom
propisano;

4) odlučuje o osnivanju organizacijskih jedinica za obavljanje
stručnih i tehničkih poslova za više carinarnica i Carinsku
upravu Republike Hrvatske;

5) donosi i ostvaruje godišnje programe službe te se brine o osiguravanju
drugih uvjeta za uspješno obavljanje poslova organa carinske službe;

6) surađuje s poduzećima, drugim pravnim osobama i obrtnicima,
te Gospodarskom komorom Hrvatske, pomažući im stručno pri
provedbi carinskih propisa;

7) suraduje s drugim carinskim službama te međunarodnim organizacijama
i strukovnim udruženjima u rješavanju carinskih pitanja;

8) prati podatke o uvozu i izvozu i po potrebi ih obrađuje te izvješćuje
sudionike carinskog postupka o pitanjima iz djelokruga organa carinske
službe.

Članak 7.

Carinskom upravom Republike Hrvatske rukovodi direktor Carinske uprave
Republike Hrvatske (u daljem tekstu : direktor).

Direktora imenuje i razrješava Vlada Republike Hrvatske na prijedlog
ministra financija.

Članak 8.

Direktor izdaje upute za rad organa carinske službe glede osiguravanja
jednake provedbe propisa i uspješnog poslovanja organa carinske službe.

Carinarnice

Članak 9.

Carinarnice se osnivaju u gospodarskim i prometnim središtima, kada
to zahtijevaju opseg, struktura i tokovi robe i usluga u vanjskotrgovinskom
prometu, putničkom prometu s inozemstvom i drugi opravdani gospodarski
interesi.

Članak 10.

Carinarnice osniva, združuje ili ukida Vlada Republike Hrvatske.

Prijedlog o osnivanju, združivanju ili ukidanju carinarnice daju republički
organi i Gospodarska komora Hrvatske.

Početak i prestanak rada carinarnice objavljuje se u "Narodnim
novinama".

Članak 11.

U okviru područja djelovanja iz članka 5. ovoga zakona
carinarnica izravno ili preko svojih organizacijskih jedinica:

1) obavlja carinski nadzor nad robom, putnicima i prijevoznim sredstvima,

2) carini robu,

3) kontrolira robu čiji je uvoz ili izvoz posebno urđen,

4) obavlja devizno-valutnu kontrolu u međunarodnom putničkom
i pograničnom prometu s inozemstvom,

5) sprečava i otkriva carinske prekršaje, kaznena djela i gospodarske
prijestupe u carinskom postupku,

6) u prvom stupnju vodi upravni i prekršajni postupak po carinskim prekršajima,

7) obavlja i druge ponlove koji su još zakonom i drugim propisima stavljeni
u nadležnost

Članak 12.

Radom carinarnice upravlja upravitelj.

Upravitelj carinarnice je viši stručni savjetnik.

Za svoj rad i rad carinarnice upravitelj je odgovoran direktoru.

O stanju u carinarnici i njenom radu upravitelj izvještava direktora
na način i i vrijeme,koje mu direktor odredi.

Radi suradnje sa suradnicima u carinskom postupku,upravitelj carinarnice
mora o pitanjima s područja djelovanja carinarnice izvješćivati
nadležni republički organ,organ lokalne vlasti i Gospodarske komore
Hrvatske.

Članak 13.

Carinarnica ima jednog ili dva pomoćnika upravitelja, koje imenuje
ili razrješava direktor na prijedlog upravitelja carinarnice.

Članak 14.

Radi izravnog obavljanja poslova carinjenja robe,provedbe mjera carinskog
nadzora i kontrole putničkog prometa s inozemstvom,carinarnica kao
svoje organizacijske jedinice ima carinske ispostave i carinske referate,utvrđene
u općem aktu o organizaciji i radu Carinske uprave Republike Hrvatske,koje
se osnivaju u sjedištu ili izvan sjedišta carinarnice.

Početak rada organizacijskih jedinica iz stavka 1. ovoga članka
određuje direktor rješenjem,koje se objavljuje u "Narodnim novinama"
Republike Hrvatske.

Provedba mjera carinskog nadzora i kontrole putničkog prometa
s inozemstvom na sportsko-turističkim aerodromima i marinama otvorenim
za međunarodni promet može biti organizirana u okviru funkcija organa
uprave nadležnog za prelazak državne granice.

Organizaciju provođenja mjera iz stava 3. ovog članka zajedničkim
rješenjem utvrđuju direktor i ministar unutrašnjih poslova.

Članak 15.

U okviru carinarnice djeluje komisija za carinske prekršaje ,a čine
je predsjednik i dva člana,koji imaju svoje zamjenike.Oni se imenuju
svake godine.

Carinarnica po potrebi,može imati i više komisija za carinske prekršaje.

Predsjednika i članove komisije za carinske prekršaje te njihove
zamjenike imenuje direktor na prijedlog upravitelja carinarnice,iz reda
stručnih radnika carinarnice.

Na drugom stupnju o carinskim prekršajima odlučuje Republički
savjet za prekršaje.

III. SREDSTVA ZA RAD CARINSKE UPRAVE REPUBLIKE HRVATSKE

Članak 16.

Carinarnicama se osiguravaju sredstva za osobne dohotke 20% veća
od sredstava koja se,prema propisu o utvrđivanju kalkulativnih prosjeka
osobnih dohodaka,osiguravaju zaposlenima u organima koji se financiraju
iz republičkog proračuna,i to za temeljnu djelatnost carinske
službe što se obavlja na otvorenom pri djelovanju ispušnih plinova ili
u specifičnoj opremi, a odnosi se na pregled robe i putnika na međunarodnim
cestama,željezničkim,morskim,riječnim i zračnim graničnim
prijelazima te na operativnu kontrolu,nadzor i sprečavanje kriumčarenja
što obavljaju radnici Carinske uprave Republike Hrvatske.

Vlada Republike Hrvatske, na prijedlog direktora, određuje za koje
se poslove ili radna mjesta mogu uvećati sredstva iz stavka 1. ovoga
članka.

IV. RADNI ODNOSI

Zasnivanje radnog odnosa

Članak 17.

Radni odnos o radu u carinskoj službi može zasnovati osoba, koja poredopćih
uvjeta za osobe što rade u državnoj upravi ispunjava posebne zdravstvene
i psihofizičke uvjete za obavljanje stanovitih poslova.

Članak 18.

Direktor odlučuje o potrebi za novim radnicima u Carinskoj upravi
Republike Hrvatske carinarnicama, u skladu s općim aktom o sistematizaciji
radnih mjesta.

Prijedlog o primanju radnika u carinarnicu podnosi upravitelj.

Članak 19.

Upravitelj carinarnice danosi rješenja o ostvarivanju prava, obveza
i odgovornosti iz djelokruga rada radnika carinarnice ako u ovom zakonu
nije određeno drugačije.

Stručno obrazovanje radnika

Članak 20.

Radnik koji zasnuje radni odnos u Carinskoj službi Republike Hrvatske
za zadatke i poslove osnovne djelatnosti,ako ima manje od deset godina
radnog staža i nije položio stručni ispit za radnika u organima
uprave pri drugom organu ili organizaciji,mora u roku dvije godine od zasnivanja
radnog odnosa:

1.položiti stručni ispit koji je propisan za radnike organa uprave
i

2.položiti dopunski ispit za rad u okviru osnovne djelatnosti carinske
službe.

Radnik iz stavka 1. ovoga članka koji ima više od deset godina
radnog staža ili je položio stručni ispit u drugom organu uprave
ili organizaciji mora u roku iz stavka 1. ovoga članka položiti
dopunski ispit za rad u okviru osnovne djelatnosti carinske službe.

Radnik organa carinske službe koji tijekom rada stekne već prvi
stupanj školske spreme, a nema više od dest godina radnog iskustva na carinskim
poslovima,mora ispit iz stavka 2. ovoga članka položiti nakon dvije
godine od dana rasporeda na radno mjesto koje odgovara stupnju školske
naobrazbe koju je stekao.

Ako radnik iz stavka 1. i 2. ovoga članka u propisanom roku svojom
krivnjom ne položi stručni ispit, prestaje mu radni odnos.

Radnik iz stavka 3. ovoga članka koji ne položi ispit u propisanom
roku,bit će raspoređen na posao koji je ranije obavljao.

Sadržaj i način polaganja dopunskog ispita iz stavka 1. i 2.
ovoga članka propisuje direktor u posebnom aktu.

Članak 21.

Za radnike koji obavljaju poslove iz okvira osnovne djelatnosti obavezno
je periodično provjeravanje stručne osposobljenosti, u skladu
s općim aktom o stručnom osposobljavanju carinskih radnika.

Opći akt iz stavka 1. ovoga članka donosi direktor.

Članak 22.

Radnik organa carinske službe obavlja poslove za koje je zasnovao radni
odnos, odnosno na koje je raspoređen.

Radi potreba službe , radnik se može rasporediti na druge poslove koji
odgovaraju njegovoj stručnoj spremi i radnom iskustvu,prema uvjetima
propisanim općim aktom o sistematizaciji radnih mjesta.

Radnike Carinske uprave Republike Hrvatske raspoređuje direktor
, a za radnike carinarnice upravitelj carinarnice.

Članak 23.

Direktor može radnika premjestiti iz jedne carinarnice u drugu ili iz
carinarnice u Carinsku upravu Republike Hrvatske i obrnuto ako to zahtijevaju
interesi službe.

Interesima službe, u smislu stavka 1. ovoga članka, smatraju
se osobito slučajevi kada poslove u nekoj carinarnici ili Carinskoj
upravi Republike Hrvatske ne mogu pravovremeno i uspješno obaviti postojeći
radnici, slučajevi osnivanja novih carinarnica ili novih organizacijskih
jedinica ili razlozi zbog kojih nije moguće zakonito i normalno obavljanje
rada ili drugi posebni slučajevi.

Premještaj iz stavka 1. i 2. ovoga članka obavlja direktor, nakon
dobivenog mišljenja od upravitelja carinarnice iz koje radnik dolazi ili
u koju odlazi.

Radnik premješten po potrebi službe raspoređuje se na radno mjesto
koje odgovara njegovoj stručnoj spremi i radnom iskustvu i bez njegova
pristanka.

Protiv rješenja o premještaju po potrebi službe radnik ima pravo prigovora.

O prigovoru iz stavka 5. ovoga članka odlučuje ministar
financija Republike Hrvatske, nakon dobivenog mišljenja od direktora ili
upravitelja carinarnice iz koje je radnik raspoređen.

Prigovor iz stavka 5. ovoga članka ne odgađa izvršenje rješenja.

Članak 24.

Radniku premještenom po potrebi službe i članovima njegove uže
obitelji pripada naknada putnih i selidbenih troškova.

Radniku iz stavka 1. ovoga članka pripada naknada zbog odvojenog
života od obitelji, od dana stupanja na rad, pa sve dok za njega i njegovu
obitelj ne bude osiguran odgovarajući stan.

Rješenje o naknadi iz stavka 1. i 2. ovoga članka donosi direktor,
u skladu s propisima Vlade Republike Hrvatske.

Članak 25.

Radniku premještenom po potrebi službe Carinska uprava Republike Hrvatske
mora osigurati smještaj u roku tri godine od dana kada počne raditi
na novom radnom mjestu. Ako Carinska uprava Republike Hrvatske radniku
i njegovoj obitelji ne osigura smještaj ili s njim o tome ne postigne sporazum,
mora ga, na njegov zahtjev vratiti, na rad u carinarnicu ili Carinsku upravu
Republike Hrvatske iz koje je bio premješten ili u drugu carinarnicu gdje
postoji mogućnost da mu se osigura smještaj.

Članak 26.

Radnik koji je premješten mora se javiti na rad u roku određenom
u rješenju o premještaju.

Rok iz stavka 1. ovoga članka ne može biti kraći od deset
dana od dana razrješenja.

Članak 27.

Radi interesa službe, direktor može, u skladu sa člankom 22.
stavak 2. ovoga zakona, privremeno uputiti radnika na rad iz jedne carinarnice
u drugu ili u Carinsku upravu Republike Hrvatske i obrnuto.

Rad iz stavka 1. ovoga članka može trajati do šest mjeseci, a
dulje od tog vremena samo uz pristanak radnika.

Za vrijeme privremenog upućivanja na rad u drugu carinarnicu ili
Carinsku upravu Republike Hrvatske radnik ima pravo na dnevnice za prvih
mjesec dana, a poslije toga na naknadu za odvojeni život, u skladu sa člankom
24. ovoga zakona.

Interesima službe, u smislu stavka 1. ovog članka, smatraju se
osobito slučajevi kada poslove u nekoj carinarnici ili Carinskoj
upravi Republike Hrvatske ne mogu na vrijeme i uspješno obavljati postojeći
radnici.

Članak 28.

Upravitelj carinarnice može, po potrebi službe, rasporediti radnika
iz jedne organizacijske jedinice carinarnice u drugu, bez obzira na to
da li su one u sjedištu ili izvan sjedišta carinarnice, u skladu sa člankom
22. i 23. stavkom 4. ovoga zakona.

Radnik koji zbog raspoređivanja iz stavka 1. ovoga članka
mijenja prebivalište, u kojem treba stan za sebe i za svoju obitelj, izjednačen
je u pravima s radnikom premještenim po potrebi službe, koja su utvrđena
u članku 24. i 25. ovoga zakona, ako je novo prebivalište udaljeno
više od 50 km od njegova prijašnjeg prebivališta.

Članak 29.

Radi interesa službe, upravitelj carinarnice može radnika privremeno
uputiti na rad u drugu organizacijsku jedinicu carinarnice, u smislu članka
28. stavka 1. ovoga zakona.

Iznimno od odredbe stavka 1. ovoga članka, radnik se može rasporediti
na druge poslove koji odgovaraju njegovoj stručnoj spremi i radnom
iskustvu ako se takvi poslovi moraju hitno i neodgodivo obaviti radi provedbe
izvanrednih ili posebnih mjera carinskog nadzora i kontrole ili iznenadne
zamjene nenazočnog radnika, ali takav rad može trajati najduže 30
dana.

Odredbe članka 27. stavka 2. i 3. ovoga zakona odgovarajuće
se primjenjuju i na radnike iz stavka 1. ovoga članka.

Članak 30.

Ako se zbog raspoređivanja radnika iz članka 28. ovoga zakona
ili privremenog upućivanja na rad u smislu članka 29. ovoga
zakona, stvaraju materijalne obveze, takvo raspoređivanje ili privremeno
upućivanje na rad može se obaviti samo uz prethodnu suglasnost direktora.

Članak 31.

Radnik organa carinske službe kojem se oduzme službena legitimacija
može se rasporediti na druge odgovarajuće poslove u okviru carinarnice,
premjestiti na druge odgovarajuće poslove u okviru carinske službe
ili staviti na raspolaganje.

Rješenje o raspoređivanju ili premještanju u smislu stavka 1. ovoga
članka, donosi upravitelj carinarnice ili direktor, a protiv tog
rješenja može se uložiti prigovor.

Prigovor ne odgađa izvršenje rješenja.

Rad pod posebnim uvjetima

Članak 32.

Za obavljanje stanovitih poslova organa carinske službe radnik mora
imati posebne zdravstvene i psihofizičke sposobnosti za rad.

Radnici što rade na poslovima iz stavka 1. ovoga članka moraju
najmanje jednom u dvije godine obaviti zdravstveni pregled, a o njihovu
zdravstvenom stanju vodi se posebna evidencija.

Poslove iz stavka 1. ovoga članka, zdravstvene i psihofizičke
sposobnosti koje radnik mora imati za obavljanje tih poslova, organiziranje
zdravstvenih pregleda i način vođenja evidencije o zdravstvenom
stanju tih radnika propisuje direktor, nakon pribavljenog mišljenja od
republičkog organa uprave nadležnog za poslove rada.

Članak 33.

Nakon dobivanja mišljenja od republičkog organa uprave nadležnog
za rad, direktor mora propisati mjere i sredstva za zaštitu pri radu radnika,
što obavljaju poslove koji zahtijevaju takvu zaštitu.

Službeno i radno odijelo, službena legitimacija i oznake

Članak 34.

Radnici carinarnice koji obavljaju poslove osnovne djelatnosti i radnici
carinske uprave Republike Hrvatske koji obavljaju kontrolno-revizijske
poslove i poslove suzbijanja krijumčarenja obvezni su nositi službeno
odijelo.

Pored radnika iz stavka 1. ovoga članka, službenu odjeću
moraju nositi i drugi radnici organa carinske službe kad obavljaju poslove
carinske kontrole i nadzora na granici.

Pored službene odjeće, pravo na radnu odjeću imaju radnici
koji obavljaju poslove pregleda u prijevoznim i prijenosnim sredstvima,
u carinskim stovarištima, skladištima, smjestištima, carinskim laboratorijima
te radnici na drugim stručno-tehničkim poslovima, koje odredi
direktor.

Vlada Republike Hrvatske odlučuje o boji i oznakama službene
odjeće, a direktor određuje pravo radnika na službenu radnu odjeću
te propisuje kroj, trajanje i način njihove uporabe.

Članak 35.

Radnicima koji obavljaju poslove kontrole prometa s inozemstvom, carinjenja
i carinskog nadzora, carinsko-upravnog i prekršajnog postupka, sprečavanja
carinskih delikata, poslove nadzora nad radom carinarnica te revizijske
i druge poslove, čija priroda to zahtijeva, izdaje se

službena legitimacija.

Službenu legitimaciju izdaje direktor.

Službena se legitimacija oduzima ili se mora vratiti:

1) ako radniku prestaje radni odnos u organu carinske službe ili je
raspoređen na radno mjesto u organu carinske službe za koje nije potrebna
službena legitimacija,

2) ako su radniku oduzeta ovlaštenja za koje je bio ovlašten službenom
legitimacijom,

3) ako se u disciplinskom postupku utvrdi da je radnik grubo kršio svoje
radne obveze.

Privremeno se, do okončanja postupka, radniku oduzima službena
legitimacija ako je protiv njega povedena istraga ili je podignuta optužnica
bez provedbe istrage.

Propise o ostvarivanju prava na službenu legitimaciju, o sadržaju i
obliku službene legitimacije te o evidenciji izdanih legitimacija donosi
direktor.

Disciplinska odgovornost

Članak 36.

Grubim kršenjem radne dužnosti, pored kršenja koji su regulirani propisima
o radu radnika u državnim organima uprave, smatra se i:

1. sprečavanje kontrolno-inspekcijskih organa da obavljaju svoj
rad,

2. onemogućavanje drugog radnika da obavlja poslove,

3. dulje neobavljanje nadzora nad provedbom zakonitosti i neispravno
rukovođenje,

4. nenošenje ili nepropisno i neuredno nošenje službene odjeće
i oznaka.

V. POSEBNE ODREDBE

Članak 37.

Radnici organa carinske službe koji obavljaju službu u sredstvima javnog
prometa imaju pravo na besplatan prijevoz tim sredstvima i na osiguranje
koje imaju putnici što plaćaju prijevoz tim sredstvima.

Članak 38.

Radniku organa carinske službe, kojemu se sprečava ili ometa
obavljanje službene dužnosti, mora pružiti pomoć ovlaštena službena
osoba organa unutrašnjih poslova, na njegov zahtjev.

Članak 39.

Carinskoj upravi Republike Hrvatske moraju se osiguravati stanovi za
službene potrebe radi izvršenja obveze prema radnicima koje direktor po
potrebi službe premjesti ili privremeno uputi na rad iz jednog organa u
drugi organ carinske službe, u smislu članka 23. do 27. ovoga zakona
ili koje upravitelj carinarnice rasporedi ili privremeno uputi na rad u
drugu organizacijsku jedinicu carinarnice, u smislu članka 28. do
30. ovoga zakona, a i u drugim slučajevima privremenog upućivanja
radnika, osobito na granici.

Sredstva za nabavu stanova iz stavka 1. ovoga članka osiguravaju
se u republičkom proračunu.

VI. PRIJELAZNE I ZAVRŠNE ODREDBE

Članak 40.

Radnici organa carinske službe koji su, prema prijašnjim propisima,
raspoređeni na rad u carinarnice i njihove organizacijske jedinice
na području Republike Hrvatske postaju danom stupanja na snagu ovoga
zakona, radnici Carinske uprave Republike Hrvatske s pravima, obvezama
i odgovornostima, utvrđenim ovim zakonom.

Akti koji se odnose na reguliranje prava, obaveze i odgovornosti iz
djelokruga rada radnika carinske službe moraju se navedenim radnicima izdati
najkasnije u roku 30 dana od dana stupanja na snagu ovoga zakona.

Radnici u organu carinske službe koji ne žele raditi u Carinskoj upravi
Republike Hrvatske moraju o tome dati pismenu izjavu,koja se pohranjuje
u Carinskoj upravi Republike Hrvatske.

Glede osobnih dohodaka radnika carinske službe iz stavka 1. ovog članka
oni ostaju nepromijenjeni do,usklađivanja sistematizacije radnih mjesta
(članak 43), a visina osobnih dohodaka određuje se u skladu
s propisima koji se primjenjuju za radnike u državnim organima.

Radnici koji budu primljeni na rad po ovom zakonu primaju osobni dohodak
u skladu sa stavkom 4. ovoga članka.

Članak 41.

Radnici organa carinske službe koji na dan stupanja na snagu ovoga zakona
budu obavljali poslove za koje nemaju odgovarajući stupanj stručne
spreme mogu se zadržati na tim poslovima, pod uvjetom da tu spremu upotpune
u roku 5 godina od dana stupanja na snagu ovog zakona.

Radnici organa carinske službe iz stavka 1. ovoga članka koji
imaju više od 10 godina radnog iskustva na istim ili srodnim poslovima
i koji s uspjehom obavljaju poslove na kojima su zatečeni mogu se
zadržati na tim poslovima pod uvjetom da se njihova osposobljenost za obavljanje
tih poslova posebno provjeri u roku dvije godine od dana donošenja propisa
iz stavka 4. ovoga članka.

Glede radnika iz stavka 2. ovoga članka, kojima je osposobljenost
već provjerena u skladu s propisima, što su bili izdani na temelju
Zakona o carinskoj službi ("Službeni list SFRJ", br, 56/80. i
49/87), ne treba ponovo provjeriti osposobljenost iz stavka 2. ovoga članka.

Direktor propisuje program i način provjere osposobljenosti radnika
iz stavka 2. ovoga članka, nakon dobivenog mišljenja od republičkog
organa uprave nadležnog za pravosuđe i upravu.

Članak 42.

Zatečeni radnici organa carinske službe koji su po prijašnjim
propisima oslobođeni od obveze polaganja stručnog ispita ne
moraju polagati stručni ispit iz članka 20. ovoga zakona.

Radnici koji na dan stupanja na snagu ovog zakona budu na radu u organu
carinske službe i moraju položiti stručni ispit za rad u okviru
osnovne djelatnosti carinske službe, po prijašnjim propisima, ne moraju
polagati ispit iz stavka 1. ili 2. članka 20. ovoga zakona.

Članak 43.

Podzakonski akti koji su izdani na temelju Zakona o carinskoj službi
("Službeni list SFRJ", br. 56/80, i 48/87) odgovarajuće
se primjenjuju do donošenja novih republičkih podzakonskih akata,
ali najduže 6 mjeseci.

Akt o sistematizaciji radnih mjesta u Saveznoj upravi carina, u dijelu
koji se odnosi na sistematizaciju radnih mjesta u carinarnicama na području
Republike Hrvatske, primjenjivat će se kao akt o sistematizaciji
radnih mjesta u Carinskoj upravi Republike Hrvatske.

Akt o sistematizaciji radnih mjesta u Carinskoj upravi Republike Hrvatske
(bez carinarnica) donijet će se u roku 30 dana od dana stupanja na
snagu ovoga zakona.

Akt o sistematizaciji radnih mjesta u ukupnoj carinskoj službi treba
uskladiti s propisima o ustrojstvu državne uprave Republike Hrvatske u
roku 6 mjeseci od dana stupanja na snagu ovog zakona

Članak 44.

Vlada Republike Hrvatske određuje rok u kojem treba novim zamijeniti
table i žigove carinarnica i njihovih organizacijskih jedinica, obrasce
i službene oznake, odijela i službene legitimacije radnika u organima carinske
službe.

Do izmjena iz stavka 1. ovoga članka koristit će se sadašnje
table, oznake i žigovi carinarnica i njihovih organizacijskih jedinica,
obrasci i službene oznake, odijela i službene legitimacije radnika u organima
carinske službe.

Članak 45.

Ovaj zakon stupa na snagu danom objave u "Narodnim novinama".

Klasa: 413-01/91-01/07

Zagreb, 28. lipnja 1991

SABOR REPUBLIKE HRVATSKE

Predsjednik Vijeća udruženog rada

**Ivan Matija. v. r.**

Predsjednik Sabora

**dr. Žarko Domljan, v.r.**

Presjednik Vijeća općina

**Luka Bebić, v. r.**

Predsjednik Društveno-političkog vijeća

**Ivan Vekić, v. r.**

---

[![](../../TipkaPočStr.GIF)](http://www.nn.hr/Narodne.htm)
[![](../../TSluzGl.GIF)](http://www.nn.hr/Glasilo/index.htm)
[![](../../TPretra.GIF)](http://www.nn.hr/search/iaquery.exe)
![](../../TElPosta.GIF)

Zakon, NN 53/1991-1280
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)